2016 m. balandžio 7 d. Teisingumo Teismo (septintoji kolegija) nutartisBaldo
(Byla C‑467/14)(1)
„Prašymas priimti prejudicinį sprendimą – Teisingumo Teismo procedūros reglamento 99 straipsnis – Tapatūs prejudiciniai klausimai – SESV 49 ir 56 straipsniai – Įsisteigimo laisvė – Laisvė teikti paslaugas – Azartiniai lošimai – Nacionalinės teisės aktai – Koncesijų sistemos reorganizavimas suvienodinant koncesijų galiojimo trukmę – Naujas konkursas – Koncesijos, kurių galiojimo trukmė trumpesnė už anksčiau suteiktų koncesijų galiojimo trukmę – Neatlygintinis teisės naudotis nuosavybės teise priklausančiu materialiuoju ir nematerialiuoju turtu, kuris sudaro lošimo įmokų surinkimo ir administravimo tinklą, perleidimas – Apribojimas – Privalomi bendrojo intereso pagrindai – Proporcingumas“
1.                     Įsisteigimo laisvė – Laisvė teikti paslaugas – Apribojimai – Azartiniai lošimai – Nacionalinės teisės aktai, kuriuose dėl sistemos reorganizavimo suvienodinant koncesijų galiojimo trukmę numatytas naujo konkurso dėl trumpesnės trukmės koncesijų nei anksčiau suteiktosios organizavimas –Leistinumas (SESV 49 ir 56 straipsniai) (žr. 11 punktą ir rezoliucinės dalies 1 punktą)
2.                     Laisvė teikti paslaugas – Įsisteigimo laisvė – Apribojimai – Azartiniai lošimai – Nacionalinės teisės aktas, pagal kurį koncesiją turintis asmuo, kai nutraukia veiklą pasibaigus koncesijos galiojimo trukmei, įpareigojamas neatlygintinai perleisti teisę naudotis jam nuosavybės teise priklausančiu materialiuoju ir nematerialiuoju turtu, kuris sudaro lošimo įmokų surinkimo ir administravimo tinklą – Neleistinumas – Pateisinimas – Privalomi bendrojo intereso pagrindai – Proporcingumas – Nacionalinio teismo atliekamas patikrinimas (SESV 49 ir 56 straipsniai) (žr. 14 punktą ir rezoliucinės dalies 2 punktą)
Rezoliucinė dalis
1.
SESV 49 ir 56 straipsniai ir vienodo požiūrio ir veiksmingumo principai turi būti aiškinami taip, kad pagal juos draudžiami nacionalinės teisės aktai, susiję su azartiniais lošimais, kaip antai nagrinėjami pagrindinėje byloje, pagal kuriuos dėl sistemos reorganizavimo suvienodinant koncesijų galiojimo trukmę numatytas naujo konkurso dėl trumpesnės trukmės koncesijų nei anksčiau suteiktosios organizavimas.
2.
SESV 49 ir 56 straipsniai turi būti aiškinami taip, kad pagal juos draudžiama apribojimus nustatanti nacionalinės teisės nuostata, kaip antai nagrinėjama pagrindinėje byloje, pagal kurią koncesiją dėl azartinių žaidimų turintis asmuo įpareigojamas neatlygintinai perleisti teisę naudotis jam nuosavybės teise priklausančiu materialiuoju ir nematerialiuoju turtu, kuris sudaro lošimo įmokų surinkimo ir administravimo tinklą, kai nutraukia veiklą pasibaigus koncesijos galiojimo trukmei, jei šiuo apribojimu viršijama tai, kas būtina šia nuostata iš tiesų siekiamam tikslui pasiekti, o tai turi patikrinti prašymą priimti prejudicinį sprendimą pateikęs teismas.
1 – OL C 448, 2014 12 15.